डुमरी ब्लॉक के चौनलपुर पंचायत के मंगरगढ़ी गांव में बीते 2 जून को सावित्री देवी की मौत हो गयी। परिवार वालों ने बताया कि मौत भूख के कारण हुई। सावित्री देवी विधवा थी। 2014 में उसने विधवा पेंशन के लिए आवेदन दिया था, लेकिन कई बार ब्लॉक दौडऩे के बाद भी उसे पेंशन नहीं मिला। परिवार वालों ने भोजन का अधिकार अभियान टीम को बताया कि सावित्री ने कहा था कि पेंशन मुझे मेरी मौत के बाद ही मिलेगा। सावित्री के मौत के बाद जब पासबुक अपडेट कराया गया था 1800 रूपये खाते में थे। सावित्री को यह जानकारी नहीं थी कि इतने पैसे उसके खाते में पड़े हैं। सावित्री के दो बेटे थे। दोनों भी कोई खास कमाई नहीं कर पाते।